**НАРОДНО ЧИТАЛИЩЕ ПРОГРЕС-1927Г. ГР ВАРНА**

**ОТЧЕТ**

**ЗА ДЕЙНОСТТА НА ЧИТАЛИЩНОТО НАСТОЯТЕЛСТВО ПРЕЗ ПЕРИОДА 2019-2021г**.

Народно читалище ”Прогрес-1927г” е традиционна, самоуправляваща се, българска, културно-просветна организация с идеална цел, изградена върху принципите на доброволността, демократизма и автономията. Читалището няма политическа насоченост и в дейността му могат да участват всички физически лица без оглед на ограничения във възраст, пол, политически и религиозни възгледи и етническо самосъзнание.

Читалището е юридическо лице с нестопанска цел, работещо в обществена полза.Основна негова цел е да създава и разпространява духовни ценности, чрез развиване на творческите способности и задоволяване на културните, образователните, информационните, социалните и др. потребности и интереси на общността. Тази година на 06.03.2022г. читалището навърши 95г. от създаването си.

Уважаеми читалищни членове, измина още един мандат на настоящото чита-лищно настоятелство. Тази година за нас е изборна. Надявам се да оцените нашия принос за постигане на заложените цели. Последните две години бяха не леки не само за нас, а и за всички хора по света. Бяхме принудени да работим в ситуации на много ограничения заради Ковид пандемията, което беше пречка да развиваме пълноценно нашата дейност, заложена в проектните програми за 2020-2021г.Но, ние не затворихме читалището, а продължихме да работим при спазване на всички противоепидемични мерки според указанията на МЗ.

В основата на читалищната дейност е БИБЛИОТЕЧНАТА

Нейната цел и задача е да осъществява разнообразна дейност, да насърчава четенето със специално внимание към децата с цел зараждане на интерес към книгата в най-ранна възраст.

През тези трудни времена, независимо от пандемията, Библиотеката продължи да дава достъп до четене и информираност на потребителите си – ученици, учители, работници, служители, пенсионери. Постоянно обновяване и обогатяване на библиотечния фонд също беше една от целите ни. Библиотеката разполага с пълна и обновена колекция от книги включени в препоръчителните списъци за лятно четене от първи до дванадесети клас. За нашите възрастни читатели периодично попълвахме библиотечната колекция с много нови и препоръчани от тях заглавия -художествена литература, популярна психология и медицина.

В момента библиотеката разполага с общо12 658 библиотечни единици. За периода 2019/2021г. библиотечния фонд бе обновен с 551т. на стойност 5 452лв.,от които

ОТЧЕТ ЗА ДЕЙНОСТТА НА ЧИТАЛИЩНОТО НАСТОЯТЕЛСТВО ПРЕЗ ПЕРИОДА 2019-2021г.

3 393 лв. от спечелен проект по програма „Българските библиотеки, съвременни центрове за информираност“ през 2020г.

Ковид кризата съвпадна с най-активните месеци, както на художествено-творческата така и на библиотечна дейност. Непрекъснатите промени в начина на обучение-присъствено и онлайн, особено се отрази на планираните библиотечните мероприятия с учениците от ОУ „Панайот Волов“ и традиционните ни посещения в ДГ“Иглика“, Но при добра организация, успявахме да реализираме част от тях.

С Клуб „Приятели на библиотеката“ с ученици от първите и вторите класове, четохме книги от любими детски автори, а срещите завършваха с изложба на рисунки на децата от героите в приказките. Ежегодно провеждахме и Маратона на четящите хора с ученици от ОУ „Панайот Волов“ и с членовете от ПК“Надежда“

На 23.04.2021г. с четене на книгата Сакъс Сардуня на Елиф Шафак от ученици заедно с родителите си, отбелязахме превърналият се вече в традиция ‚“Маратон на четящите хора“. През лятото библиотеката е посещавана активно от малки и големи ученици, които ползват пълната колекция от задължителната литература за четене през ваканцията. Изготвяме табла с фотографии и нагледни материали по повод бележити годишнини, например годишнина от рождението на Иван Вазов, годишнини от гибелта и рождението на Васил Левски и други. С творческа среща с пенсионери и читалищни членове отбелязваме 1 ноември-Ден на народните будители.

Библиотекарите участваха и в обучителни практикуми за читалищни библиотекари организирани от регионалната библиотека в гр.Варна.

ХУДОЖЕСТВЕНО- ТВОРЧЕСКА ДЕЙНОСТ

Художествената дейност е преди всичко читалищно дело. И днес, въпреки трудностите, тя е жива и се  развива. Естественото място на хората, които имат желание, дарба и потребност да я развиват, е именно читалището.

Корените на художествената самодейност са дълбоко във вековете. Родени от потребността на хората да създават, да творят, танцът и песента, празникът и обичаят влизат завинаги в живота на народа ни, за да го направят по – красив и човечен. Те му дават сила и му помагат да се опази от повратности и полагат основите на самобитната българска култура.

Присъствието на художествената самодейност в нашия живот е толкова осезателна, че никой не може да го отрече или пренебрегне.

На равнището, на което се намират самодейците или така наречените любителски колективи, техните сполуки са неоспорими. Показател за това са аплодисментите на публиката след изнесени концерти, наградите от международни, национални фестивали и събори.

От своето съществуване и до днес нашето читалище е отворено за всички желаещи да се включат в съществуващите към него формации.

През тези три години, които днес отчитаме пред вас, дейностите са плот на активното участие на самодейните ни колективи и индивидуални изпълнители, за което сърдечно им благодарим.

ОТЧЕТ ЗА ДЕЙНОСТТА НА ЧИТАЛИЩНОТО НАСТОЯТЕЛСТВО ПРЕЗ ПЕРИОДА 2019-2021г.

А те са:

1) ЖВГ “Чемерика“- за обработен фолклор;

2) ДВГ „Шарено герданче“

3) Школа за индивидуално народно пеене.

4) Фолклорна група „Да съхраним традициите“, за възпроизвеждане на автентични обичаи.

5) Школа за начинаещи пианисти

6) школа по английски език с цел подпомагане на учебния процес.

6) Театрално студио „Чедо“ с р-л Лина Иванова

Временно действащ състав:

1)група „Лазарки“

През този период бяха отбелязани традиционните празници Бабинден, Трифон Зарезан, Денят на самодееца ,Осми март.

Самодейните състави и индивидуални изпълнители участваха в редица концерти, Национални събори,Национални и Международни фестивали, онлайн конкурси, на, които получиха награди, медали дипломи и грамоти.

Награди от участия:

в НФФ „Фолклорен извор с. Царевец Свищов-2 златни, два сребърни и награди;

в МФ“Морска перла“ Първо място за дуетно изпълнение;

в НФС“Тополи пее и се смее“-две първи места за вокална група, дуетно изпълнение и за солови изпълнения – първо, второ и трето място;

Участие в Арт Старс „Звезди на изкуството“ -2 специални награди за дуетно изпълнение, едно от които е запис в ТВ „Сън Райс Маринов“, две първи за дует и солово и една втора за солово изпълнение;

От участие в МФФ „Море от ритми“ – Първо място за дуетно изпълнение .

Участие на нашите самодейки от школата за индивидуално обучение Мария и Гергана Златеви в концерт посветен на 15 годишен юбилей на българско училище „Кирил и Методий“ в Париж.

Участие на самодейните състави на сцена Раковина, участие в съвместен концерт

„ България над всичко“ –посветен на Освобождението на България - в салона на читалището, с учениците от I-А и I-Б клас при ОУ“П.Волов“, с класни ръководители Олга Великова и Цветелина Минчева, и ЖВГ“Чемерика“ при НЧ“Прогрес-1927г“

Коледен концерт с театрално студио „Чедо“ с р-л Лина Иванова и самодейците изнесохме Коледен концерт в салона на читалището,

КУЛТУРНО МАСОВА ДЕЙНОСТ:

В нашето читалище се проведе ПАЛАВОТО ШОУ "МИНИ МИС И МИНИ МИСТЪР" с водеща актрисата ИЛИЯНА БАЛИЙСКА

Константин Кучев – представи своя авторски албум с детски песни пред деца и родители от квартала.

Отбелязахме 20 год. юбилей на ПК „Надежда“ в квартал Виница.

РАБОТА ПО ПРОЕКТИ:

\* По проект на Областна администрация Варна по повод Международния ден в памет на жертвите на Холокоста, на 27.01.2019г., в читалището бе изнесена едночасова беседа под надслов “Споменът не трябва да умира“.

ОТЧЕТ ЗА ДЕЙНОСТТА НА ЧИТАЛИЩНОТО НАСТОЯТЕЛСТВО ПРЕЗ ПЕРИОДА 2019-2021г.

\*През изминалата 2021 година Библиотеката изготви два проекта „Българските библиотеки-съвременни центрове за четене и информираност“

\* През 2021г. Бяхме включени в Национална програма „Чиста околна среда-2021“, „Обичам природата и аз участвам в нея“, благодарение на което се сдобихме с ограда, обособен кът за отдих и провеждане на мероприятия на открито. Имаме прекрасни идеи да го направим още по привлекателен за посещения.

\*Участие в обучителен семинар организиран от гл. Дирекция „Пожарна безопасност“ по ЕП „Центрове за повишаване на готовността на населението за реакция при наводнения“- Защита на населението при бедствия, пожари, наводнения.

Изготвяне на план за евакуация.

МАТЕРИАЛНО -ТЕХНИЧЕСКА БАЗА

Читалището представлява масивна едноетажна сграда, с обща площ 260 кв. м.От 2019 г. читалището има Технически паспорт.Последно извършен частичен ремонт на част от покрива на библиотеката, състоящ се от смяна на част от ламперията и смяна на цигли, шпакловане на падналата мазилка на тавана на библиотеката, и пребоядисване на стените и тавана на двете зали. Отпуснатата сума от общината бе на стойност 3388,34лв лв. Със собствени средства подменихме дограмата на детски отдел на библиотеката, а за голямата зала поръчахме изработка на още два прозореца.

А другата част от покрива, който се намира над малката репетиционна зала, също се нуждае от неотложен ремонт. Там, вече е невъзможно да се провеждат занятия. От покрива тече, по пода има съдове да събират водата и най-опасното е, че теч има в близост до осветителните тела. 50% от площта на тавана е влажна, а в помещението мирише на влага. Това е единственото подходящо помещения за провеждане на мероприятия в зимни условия. По този повод сме писали писма и в 2020и в 2021г. Отговор и до днес не сме получили. Силно се надявам, че някой, някога ще обърне внимание на този проблем, който не е незначителен и е пречка за развиване дейността в нормални условия.